فرکانس
فرکانس یا تیترشیم سایؽسی یا تئزلیک، ( اینگیلیسجه: frequency) بیر اوْلایین بلیرلی زاماندا تکرارلانما اؤلچومودور. فرکانسدا زامان بیریمی عمومیتله «بیر ثانیه»دیر کی اوْلایین نئچه کئز تکرارلانماسین بیر ثانیه سۆرهسینده ایفاده ائدیر.
SI سیستمینده فرکانسی هئرتز(Hz) ایله گؤستریلیر. هئرتز ساده تعریفده بیر ثانیهده نئچه کئز تکرارلانماق آنلامیندادیر. بیر هئرتز بیر اوْلایین ثانیهده بیر تکرارلاندیغی آنلامیندا گلیر و ایکی هئرتز بیر اوْلایین ثانیهده ایکی کئز تکرارلاندیغین ایفاده ائدیر. آیری سایی قورالاریندا فرکانس اۆچون باشقا تعریفلر وار :سیکل بیر ثانیه ده، دور بیر دقیقه ده (rpm).اۆرک چارپماسی فرکانسی نچه کئز بیر دقیقهدهدیر.
ایچیندهکیلر
اؤلچومو[دَییشدیر]
بیر اوْلایین فرکانسین اؤلچمک اۆچون اوْ اوْلایین بلیرلی بیر زامان آرالیغیندا نئچه کئز اؤزون تکرار ائتدیگی سایلیر، سونرا بو سایی زامان آرالیغینا بؤلونَرَک فرکانس الده ائدیلیر. فرکانس اؤلچمگین باشقا یوْلو ایکی تکرارلانما (یا یئنیلنمه) آراسیندا سۆرن زامانی تعیین ائتمکدیر، بو تعیین اوْلونان زامانین آدی پئریود دور پئریود، ایکی تکرارلانمانین آراسیندا سۆرن زاماندیر. پئریود ریاضیاتی تعریفده فرکانسین ترسهسیدیر.
دالغانین فرکانسی[دَییشدیر]
بیر دالغانین فرکانسی، دالغابویویلا ایلیشکیلیدیر. دالغانین، دالغابویویلا فرکانسینین چارپیمی، اوْ دالغانین سرعتین بلیرلیر(مشخص ائدیر). بونا گؤره دالغا بویو بیلینن بیر دالغانین فرکانسی بو ایلیشکینی قوللاناراق بلیرلنیر.
بو ایفادهده v سرعت و λ (لامبدا) دالغا بویون گؤستریر.
prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab